For å kunne tjenestegjøre som feltoperatør må man komme seg gjennom en seleksjonsprosess. Kvalifiserte søkere blir invitert til et grovuttak på Sessvollmoen hvor det blir kontrollert at søkerne klarer de medisinske og fysiske minstekrav. Seleksjonen fortsetter under utdanning kombinert med øvelser som tester motivasjon, vinnervilje, læringsevne samt fysisk og mental kapasitet.